钦定古今图书集成/明伦汇编/人事典/第061卷 > 《曲江三章章五句》前人
## 钦定古今图书集成/明伦汇编/人事典/第061卷 > 《曲江三章章五句》前人

曲江萧条秋风高。芰荷枯折随风涛。游子空嗟垂二
毛。白石素沙亦相荡。哀鸿独叫求其曹。

即事非今亦非古。长歌《激越》梢林莽，比屋豪华固难
数。吾人甘作心似灰，弟侄何伤泪如雨。

“自断此生休问天。”杜曲幸有桑麻田，故将移住南山
边。短衣匹马随李广，看射猛虎终残年。